User:Mohammedhusseinrobleh/sandbox

Wiilwaal lama toosin jirin mar haddii uu hurdo oo isaga baa iska soo toosi jirey

marka uu bogto hurdada. Marka uu seexaxanayo waa uu barkan jirey seeftiisa oo qofkii ka

kiciya hurdada seeftuu ku dili jirey.

Berigii dambe baa odayaalkii tolku arrin degdeg ah ugu yimaadeen Wiilwaal oo

ahaa beeldaajiyehii tolkiis oo dhan, isaga oo hurdo culus ku jira, wayna ogaayeen in aan

hurdada laga toosin garaadka. Duqowdii waxa ay u tageen afadii Wiilwaal oo ku yiraahdeen

― Naa arrin degdeg ah baannu kala tashanlahayne noo toosi garaadka annagu ku dhici

weynay inaannu toosinee ― Afadii waa ay u tagtay ninkeedii oo ku jira hurdo culus oo geed

harkiis jiifa. Inta ay haraati ku dhufatay isagii bay ku tiri:

― War rag baa kuu yimide toosoo la hadal ― Raggii waa yaabeen markii ay arkeen afadii oo

haraati ku toosisey Wiilwaal oo iyagu ka baqeen in ay toosiyaan. Markii uu soo toosay bay

nimankii weydiiyeen:

― Wiilwaalow annagu ku dhici weyney inaannu hurdada kaa toosinno afaduna haraati bay

kugu toosisey, waxbana maad yeelin iyadee maxaa jira?

― War idinku goobta dagaalkaad igu aragteen siadaa rag yeelo; iyaduse lugeheeda

dhexdooday igu aragtayoo i qadarin mayso, iyada geesi uma ahi ― buu yiri Wiilwaal, baa la

yiri.